તમે જાણો છો? આખો સપ્ટેમ્બર મહિનો દેશમાં પોષણ માહ તરીકે ઊજવી રહ્યા છીએ. તે દરમિયાન પોષણ બાબતે જાગૃતિ, પ્રશિક્ષણ અને તબીબી પરીક્ષણ કરવામાં આવશે. જે માતાઓ કે બહેનો અને બાળકોને પોષણની ખામી હશે તેને ખાસ સારવાર-સેવા આપવામાં આવશે. શું આ કામ માત્ર સરકારી તંત્રનું છે? એક નાગરિક તરીકે તેમાં મારી કોઇ ફરજ ખરી કે? જવાબ ખૂબ સ્વાભાવિક છે. પોષણ રાષ્ટ્રીય કર્તવ્ય છે. તેમાં દરેક નાગરિક સક્રિય ભૂમિકા ભજવે તે અત્યંત અગત્યનું છે. તમને સવાલ થાય કે હું શું કરી શકું? તો કેટલાક સાવ સરળ રીતે કરી શકાય તેવાં સુંદર કામો જોઇએ.